Duminică seară, în timpul meciului de fotbal Franţa – Islanda, într-o altercaţie petrecută în Parcul Mihai Viteazul, doi doi indivizi de etnie romă au înjunghiat un puşti cu cuţitul. Au fost mai mulţi martori, printre care şi colegul de la Gazeta de Prahova, Vlad Preda, care se afla cu un grup de prieteni. Discutau şi urmăreau meciul pe telefonul mobil, când au auzit larmă şi l-au văzut pe tânărul plin de sânge şi pe cei doi atacatori alergând după acesta. Vă lăsăm mai departe să aflaţi filmul acţiunii povestit de colegul nostru:

Da, aţi înţeles bine, patrula de Poliţie Locală care s-a deplasat la locul incidentului a fost mai interesată să amendeze martorii decât să cerceteze de ce parcul era plin de sânge. Fapta este una extrem de gravă: un minor, probabil, a fost înjunghiat într-un loc public, plin de lume. Mâine ne vom interesa la poliţie care este versiunea oficială a incidentului. Asta dacă s-a înregistrat vreun incident, altul decât că nişte tineri stăteau cu picioarele pe o bancă. Vom încerca, de asemenea, să aflăm cine este victima, rugând pe cei care au mai multe detalii sau chiar pe tânărul atacat sau familia lui să ne contacteze, ca să facem lumină în acest caz. L-am sfătuit şi pe colegul Vlad Preda să depună o reclamaţie la Poliţia Judeţeană şi la cea Locală faţă de modul cum au acţionat cei doi agenţi sosiţi la faţa locului.